Byen lå strategisk godt plassert ved Rhinens utløp og var velegnet som utgangspunkt for handel med England og Norden. Både historiske kilder og arkeologiske funn viser at byen har stått i nær forbindelse med Norden, for eksempel ble de første kristne i Birka døpt i Dorestad. Byen oppstod på 600-tallet, og på 800-tallet var byen det viktigste handelssentrum i Nord-Europa. Etter 834 ble Dorestad plyndret av vikinger nesten hvert eneste år og ble til slutt ødelagt ved en flom i 863. Arkeologiske utgravninger har gitt rike resultater. Les mer i Store norske leksikon vikingtiden
Dorestad, frisisk by i merovingertid og eldre vikingtid, nå Wijk bij Duurstede, sørøst for Utrecht i det nåværende Nederland.